मुलायम सिंह यादव लगातार नौवीं बार समाजवादी पार्टी के राष्ट्रीय अध्यक्ष बने हैं। 8 अक्टूबर 2014 को समाजवादी पार्टी के नौंवे राष्ट्रीय अधिवेशन में मुलायम सिंह को लगातार नौवीं बार सर्वसम्मति से पार्टी का राष्ट्रीय अध्यक्ष चुना गया है। मुलायम अगले तीन साल तक पार्टी के अध्यक्ष रहेंगे। प्रो. राम गोपाल यादव ने बतौर निर्वाचन अधिकारी उन्हें तीन साल के लिए सपा का राष्ट्रीय अध्यक्ष घोषित किया। जनेश्वर मिश्र पार्क, लखनऊ में चल रहे सपा के राष्ट्रीय अधिवेशन में जनता दल यूनाइटेड के राष्ट्रीय अध्यक्ष शरद यादव और कई अन्य नेता मौजूद रहें। इस अवसर पर सपा मुखिया मुलायम सिंह यादव के राजनीतिक सफर पर एक डाक्युमेंट्री भी बड़ी एलईडी स्क्रीन पर दिखाई गई ।